सामग्री: शिवाजी महाराजांच्या नावाने राजकारण करणाऱ्या व्यक्तींचाही मी निषेध करतो. जेव्हा तुम्ही शिवसेना हे नाव ठेवलं तेव्हा तुम्ही शिवाजी महाराजांच्या वंशजांना विचारलं होतं का? 

शिवाजी महाराजांनी कुणाशीही भेदभाव केला नाही. मी तुमच्यापेक्षा कणभर जास्त पुण्य केलं असेल म्हणून मी शिवाजी महाराजांच्या वंशात जन्मलो, पण तुम्ही सर्व जण शिवाजी महाराजांची एक्सटेंडेट फॅमिली आहेत, असं उदयनराजे भोसले म्हणाले. 

शिवाजी महाराजांची शिकवण ही सर्वधर्मसमभावाची आहे. त्या शिवकणीचा विसर तुम्हाला पडला का? असा सवाल उदयनराजेंनी केला. कुणीही येतं आणि छत्रपतींच्या वंशजांबद्दल उद्गार काढतं. हे खपवून घेतलं जाणार नाही असं उदयनराजे यांनी सांगितलं. 

तुम्ही राजेशाही घालवून लोकशाही आणली पण काय मिळवलं तुम्ही. या लोकांकडे इतकी संपत्ती कुठून आली हा प्रश्न जनतेनी विचारायला हवा. आज राजेशाही असती तर कुणीच उपाशी राहिलं नसतं ही शिवाजी महाराजांची शिकवण आहे. लोकशाहीत जनता हीच राजा असते, असं उदयनराजे भोसले. 

ज्या लोकांनी शिवाजी महाराजांचं नाव घेऊन दंगली घडवल्या त्यांना जनतेनं जाब विचारावा असं उदयनराजे म्हणाले. शिवाजी महाराजांचं नाव घेणार असाल तर त्यांच्या शिकवणीप्रमाणे वागा. शिवाजी महाराज हे आमच्या कुटुंबाचे नाहीत तुमचे पण आहेत. ही माझी एकट्याचीच जबाबदारी नाही. तुम्ही सर्व जण शिवाजी महाराजांचे वारसच आहात. 

हा विषय संवेदनशील आहे. आजपर्यंत फक्त शिवाजी महाराजांच्या नावाचं राजकारण केलं आहे. 

भाजप 'आज के शिवाजी नरेंद्र मोदी 'पासून चार हात दूर

'आज के शिवाजी-नरेन्द्र मोदी' या पुस्तकामुळे वाद निर्माण झाल्यानंतर भाजपनं मात्र त्या वादापासून स्वतःला वेगळं करण्याचा प्रयत्न केला आहे.  

"हे लेखकाचं वैयक्तिक पुस्तक आहे, त्याचा भाजपशी काहीही संबंध नाही. या पुस्तकामुळे जर कुणाच्या भावना दुखावल्या गेल्या असतील तर ते पुस्कत मागे घेतो" असं भाजपचे राष्ट्रीय मीडिया सहप्रमुख संजय मायुख यांनी म्हटलं आहे.      

संजय मायुख यांचा एक व्हीडिओ महाराष्ट्र प्रदेश भाजपने ट्वीट करून त्यांची भूमिका स्पष्ट केली आहे. भाजपनं त्यांची भूमिका स्पष्ट करण्याची मागणी विरोधी पक्षांनी केली होती.   

भाजप कार्यालयात आयोजित कार्यक्रमात रविवारी पंतप्रधान नरेंद्र मोदी यांच्यावर लिहिलेलं हे 'आज के शिवाजी-नरेन्द्र मोदी' हे पुस्तक प्रकाशित करण्यात आलं होतं. यात पंतप्रधान नरेंद्र मोदींची तुलना छत्रपती शिवाजी...\nमागील सामग्री खालीलप्रमाणे सारांशित केली जाऊ शकते:
छत्रपती शिवाजी महाराजांची तुलना करण्यायोग्य व्यक्ती भारतातच काय पण जगातही नाही असं वक्तव्य शिवाजी महाराजांचे वंशज आणि भाजप नेते उदयनराजे भोसले यांनी म्हटलं आहे. त्याच बरोबर जगात फक्त एकच जाणता राजा आहे. जे लोक जाणता राजा म्हणून कुणालाही उपमा देतात त्याचा मी निषेध करतो असं वक्तव्य उदयनराजे भोसले यांनी केलं.